Els grans reptes de la cohesió | Barcelona Metròpolis\nNúm. 102 > Dossier\nPer Carme Trilla. Presidenta de la Fundació Hàbitat3\nA banda d’explicacions sociològiques, culturals i demogràfiques, ens interessa posar el focus sobre l’urbanisme, l’habitatge i el mercat immobiliari com a factors de cohesió social a la ciutat o, al contrari, de segregació social.\nConstrucció d’un bloc d’habitatges protegits a la Via Favència, l’any 2010.\nViure a les ciutats és desitjat per una part molt important de la població –el 74 % de l’europea i el 77 % de l’espanyola– i ho és de forma creixent. Els motius d’això són molt diversos, però sabem que entre els més significatius hi figuren la necessitat de companyia, la facilitat en l’obtenció de serveis, la riquesa que suposa l’establiment de llaços de relació amplis i l’obertura al coneixement d’altres; però també el desig d’anonimat, de privacitat o de preservació de la intimitat. En definitiva, respon a una voluntat de fugir de la soledat, de l’aïllament i del gueto, guanyant al mateix temps, però, llibertat de moviment i d’acció. Per tant, la cohesió de la ciutat es basa a assegurar que tots aquests desitjos són atesos o que ho són d’una manera com més satisfactòria per a tots millor.\nCom a principals obstacles per a la cohesió apareixen tots aquells processos que porten una o diverses parts de la població urbana a situacions no desitjades d’aïllament, de solitud, de tancament, d’exclusió, de dificultat de relació o de presentació impúdica de les diferències. És per aquests motius que convé distingir clarament entre diversitat, que és la font fonamental de riquesa humana de les ciutats, i desigualtat, quan comporta incapacitat de superar les diferències –inevitables en el punt de sortida– i, per tant, la perpetuació o fins i tot l’agreujament de la diferenciació d’estatus al si de la població urbana.\nLa constatació del creixement de la desigualtat –especialment econòmica–, sobretot en l’etapa de crisi que estem vivint des del 2008, preocupa perquè fa més difícil la cohesió. A banda d’explicacions sociològiques, culturals i demogràfiques que influeixen, òbviament, en els processos de generació de desigualtat, interessa aquí posar el focus sobre l’urbanisme, l’habitatge i el mercat immobiliari, en tant que són artífexs o responsables destacats de la cohesió o, al contrari, de la segregació social.\nL’urbanisme és, en efecte, una eina de doble tall: pot ajudar a dibuixar ciutats ben cohesionades, integrades i mixtes o, al contrari, pot alimentar processos d’exclusió en determinar zones especials per a capes socials diverses, generant compartimentació i segregació espacial.\nTots coneixem ciutats exemplarment dissenyades que han esdevingut referents de cohesió, ja que aquesta voluntat era implícita en el planejament. La voluntat democràtica reflectida en plans urbanístics integradors facilita la vida cohesionada i solidària. I, al contrari, coneixem també ciutats en què s’ha volgut mantenir clarament allunyats entre si els diversos grups de població configurats per motius econòmics, d’origen o de classe social. Són ciutats insolidàries que no s’adonen que la fractura, a més de rebutjable moralment, és un dels riscos més importants de desestabilització, de conflicte i de lluita social.\nUna variant del desenvolupament de ciutats no cohesionades consisteix a créixer –totalment o en part– no d’acord amb una planificació sorgida d’una reflexió prèvia, sinó seguint un curs espontani, desordenat, sense control, amb unes pèssimes condicions estructurals urbanístiques i uns requeriments de qualitat constructiva escassos o nuls. Molts dels nostres barris presenten unes situacions negativament diferenciades perquè arrosseguen uns vicis d’origen que han determinat tot el seu desenvolupament, malgrat que sovint hagin viscut processos de regeneració urbana.\nPerò el mercat immobiliari –inevitablement vinculat a les característiques urbanístiques i constructives dels habitatges– també ha contribuït a perpetuar i exacerbar les diferències territorials. La mala qualitat dels parcs d’habitatge, bé sigui per la pèssima construcció originària, bé sigui per l’antiguitat i el manteniment insuficient dels edificis, és una de les ferides per on s’infiltren els virus de la desigualtat: la població que viu en els barris degradats vol marxar-ne i ho fa tan aviat com en té l’oportunitat, i hi dona entrada a nous residents que, normalment, estan encara en una situació pitjor. El fenomen, a més, es veu potenciat per altres causes, com ara que l’arribada de població nova, difícil d’integrar, esperona encara més la sortida de la població originària. Aquests barris esdevenen guetos de facto, que fàcilment cauen en una espiral negativa que els fa empitjorar.\nPancarta de protesta contra els excessos del turisme.\nAnunci d’un pis de lloguer a la Barceloneta.\nEl preu de l’habitatge, nou factor d’exclusió social\nEls darrers anys estem assistint d’una manera clara a l’agreujament de les desigualtats dins de les ciutats, primer a causa de la bombolla immobiliària i després per la crisi. La bretxa que es va obrir entre preus de l’habitatge i salaris de les famílies durant el creixement de la bombolla no s’ha tancat durant la crisi, ja que l’efecte benèfic que hauria tingut el lleuger descens dels preus dels pisos (tant de compra com de lloguer) s’ha vist anorreat per la caiguda dels ingressos. I, com que es constata una forta correlació entre ingressos més baixos i una incidència superior del cost de l’habitatge, aquest darrer s’ha convertit en un nou element d’exclusió social i de desigualtat en la mesura que s’ha anat allunyant dels nivells assumibles econòmicament per les llars, sobretot als barris o zones on hi ha més precarietat laboral i uns nivells inferiors de renda.\nLa manca d’una política d’habitatge que equilibri els efectes pertorbadors del mercat immobiliari amb una oferta d’habitatge assequible per als que no poden seguir la dinàmica del mercat fa que alguns barris o zones concentrin una població sotmesa a una doble penalització: recursos econòmics més baixos i més atur, i, simultàniament, un cost relatiu de l’habitatge més alt. Porta, en definitiva, que s’hi concentri població amb un major risc de pobresa.\nLa Comissió Europea defineix com a situació de risc d’exclusió social la de les famílies que suporten un sobreesforç en habitatge, és a dir, que destinen més del 40 % dels ingressos a pagar l’habitatge i els subministraments. Doncs bé, a Espanya la taxa de sobreesforç en habitatge és avui del 10,3 %, però baixa al 0,2 % en el cas de les llars situades en els trams més alts d’ingressos, mentre que puja al 41 % en el de les llars amb ingressos més baixos. En el cas de les llars que ocupen habitatges de lloguer a preus de mercat (el 99 % de totes les llars en règim de lloguer a les nostres ciutats), el sobreesforç arriba al 50,4 % –la taxa més elevada de tots els països europeus.\nNo serà possible aplicar plantejaments realistes a la lluita contra la desigualtat social si no se situen al centre del debat la precarietat de l’allotjament i les dificultats per accedir a l’habitatge, per motius econòmics, d’una gran part de les llars. La igualtat d’oportunitats queda absolutament vulnerada no només segons els paràmetres més comunament acceptats, com l’educació i el mercat laboral, sinó també per la falta d’habitatge a un preu assequible.


Inici > L'Atri d'en Francesc\nEls catalans tenim aquest punt d'austeritat i de perfeccionisme que fa que ens sigui difícil parlar bé d'algú de casa. Més aviat tenim tendència a dir allò que manca, allò que podria ser millor. I això si, com deia un bon amic, no exercim un cert "cainisme" contra aquells que aixequen el cap per sobre de la mitjana. Això ens fa mal; fa mal als que ho pateixen i als que ho exerceixen. Per això i en motiu de l'article que li va dedicar La Vanguardia el passat 8 de desembre , vull parlar amb afecte i agraïment d'en Francesc Torralba.\nPerquè en Francesc Torralba  ha fet de la seva tasca professional, de pensador i de creient un espai obert a la gent del nostre temps. Una bona part de les seves publicacions es troben a la llibreria d'algún aeroport, als prestatges dels llibres d'autoajuda, també en més d'un país euopeu. I entrar a jugar en aquest terreny, sense negar l'identitat creient i aportant valors que la societat ha menyspreat com a fruit de la "moral judeo-cristiana" tan denostada, és assumir responsabilitat i risc. I ho ha fet bé. Amb un llenguatge planer, però seriós; comprensible i dialogant, però suficientment rigurós. Aquest saber fer l'ha portat a ser present en els mitjans com a pensador. És públicament reconegut com a catòlic i amb responsabilitats eclesials, fins i tot al Vaticà . Penso que en Torralba és un bon exemple de continguts + llenguatge. Vull dir que allò que volem dir es pot dir d'una manera que arreli en els homes del nostre temps, que es pot dir des de l'escolta del nostre món i volen donar resposta a les preguntes que ens fa. Escoltant abans de parlar... sense això no hi ha diàleg possible.\nURL d'origen: https://www.catalunyareligio.cat/ca/node/173251


Aparellada | adossada de compra a Zona Alta, Barcelona | BCNP1865\nPrivadesa i elegància en Sarrià\nCasa adossada d'obra nova de 630m2 situada en el cim dels pujols que s'alcen sobre Sarrià. Als seus peus s'estén tota la ciutat, Barcelona, curulla de vida pel dia i il·luminada amb els centelleigs de les llums a la nit. I després del perﬁl de la ciutat, el Mar Mediterrani domina i marca l'horitzó.\nEl disseny interior es planteja en tres nivells, als quals se li suma un soterrani i una coberta de 75m2 especialment pensada per assaborir les tardes d'estiu contemplant el Mar Mediterrani i el fantàstic “skyline” de la ciutat.\nLa planta de dia es conforma d'un ampli rebedor i un gran i envidriat saló menjador amb la pretensió de ser l'espai cobert de reunió per excel·lència. La cuina es presenta perfectament equipada amb zona de desdejuni. L'exterior és la joia de la propietat, per això les àrees verdes han estat pensades al detall per brindar l'harmonia necessària amb el parc natural que l'envolta. A més, la privadesa és una prioritat, en aquest sentit estan envoltades d'arbres de Xipre i orientades acurades amb les línies de visió. La piscina privada de 27m2, els porxos i el menjador d'estiu proporcionen un suntuós estil de vida a l'aire lliure.\nEn el nivell superior es troba la suite principal de 48m2 amb vestidor i accés a fantàstica terrassa privada. A més, altres dues habitacions dobles amb bany complet.\nEn el següent nivell es disposen dues habitacions dobles amb bany complet i una gran sala d'estar, espai ideal perquè els hostes gaudeixin del plaure de viure al capdamunt. També, aquesta planta està concebuda com a àrea d'oci i per això se li destina 45m2 d'espai sense barreres per donar llibertat d'acció a la creativitat i els bons moments.\nFinalment, en la planta soterrani es troben les dues places d'aparcaments, l'àrea de servei completa i una sala d'usos múltiples.\nSol·liciti més informació en rel·lació a Privadesa i elegància en Sarrià


Bargalló posa xifres als reforços a les escoles de Tarragona | FET a TARRAGONA\nPublicat el 17 de Desembre, 2020\nEl conseller Bargalló en l’entrevista amb Ricard Lahoz al programa ‘Tarragona 100×100’. Foto: Ràdio Ciutat de Tarragona.\nEls centres educatius de Tarragona ciutat compten aquest curs amb 120 nous professionals contractats i uns 600.000 euros més de pressupost del departament d’Educació per afrontar l’impacte de la Covid-19. El conseller Josep Bargalló feia públiques les dades aquest dijous en una entrevista al programa ‘Tarragona 100×100’ de Ràdio Ciutat de Tarragona.\nLes xifres aportades en prímicia indiquen que s’han contractat 51 professors nous per a Primària i ESO a Tarragona per reduir les ràtios. S’han contractat 53 professionals més per diversos programes d’atenció educativa i s’han sumat a les escoles altres 14 educadors socials. S’han destinat partides de prop de mig milió d’euros per accions concretes per atendre alumnes i famílies més vulnerables i altres 100.000 per prevenir l’abandonament escolar.\nEl conseller explica l’esforç en més personal i més diners per afrontar la pandèmia\n“És suficient?”, es pregunta el conseller. “No, però per primera vegada en un context de crisi duríssima no hem retallat en educació”, afirma. “Els centres ho han fet molt bé i aquest diners i recursos suplementaris que han arribat -també d’Europa i de l’Estat- els han ajudat”, ha afegit en el decurs de l’entrevista.\nBargalló ha parlat del retorn a les aules l’11 de gener, de les proves massives a tot el professorat de Catalunya que es concentraran en tres setmanes i de la vacunació del coronavirus que arribarà al llarg del primer semestre de 2021. Sobre la falta d’ordinadors, ha assegurat que n’han comprat 325.000 per alumnes i 72.000 per professors, però que només n’han arribat una petita part. “Venen en avions -ha explicat gràficament- i de seguida que arriben els repartim, però tot el procés va molt lent”.\nBargalló anuncia que l’institut escola de l’Arrabassada està enllestit el proper octubre\nI sobre equipaments educatius en construcció a Tarragona, el conseller ha assenyalat les noves previsions pel que fa a l’escola institut de l’Arrabassada: “Les obres estaran enllestides al setembre – octubre de l’any que ve i llavors ja podrem fer el trasllat dels barracons a les noves aules”. Això sí, la suspensió del POUM afecta una instal·lació complementària: la nova biblioteca pública. “Ens hem de repensar la ubicació allà mateix -diu Bargalló- però l’equipament no perilla”.\nAquí podeu veure l’entrevista íntegra al conseller d’Educació:\nBargalló: “Per primer cop en crisi no es retalla en educació”\nTarragona ha de sortir a buscar diners d’Europa


CentreMBG | L’embaràs\nHome Obstetrícia L’embaràs\nL’embaràs és un període molt especial per a la dona, durant el qual es produeixen canvis molt importants, tant a nivell físic, com hormonal i sentimental. És fonamental entendre que la majoria d’aquests canvis són normals i naturals, i que es podran produir durant tota la gestació o bé en períodes concrets.\nUn embaràs té una durada d’unes 40 setmanes, comptant a partir del primer dia de l’última regla. Es divideix, de manera pràctica, en tres trimestres.\nPRIMER TRIMESTRE: des de la data de l’última regla fins a la setmana 16.\nSEGON TRIMESTRE: de la setmana 17 a la 28 (totes dues incloses).\nTERCER TRIMESTRE: de la setmana 29 a la 40.\nHi ha ocasions en què un seguit de factors ens fan considerar una gestació com d’alt risc, i en què tant els controls ecogràfics com els analítics poden ser diferents de les gestacions no considerades d’alt risc. És important que tant la dona embarassada com el seu ginecòleg coneguin els antecedents i els possibles factors de risc per a un correcte seguiment i evolució de la gestació.\nFactors de risc en la gestació\nAntecedents de part prematur\nAntecedents de creixement intrauterí retardat\nAntecedents de malformació fetal\nAntecedents de mortalitat neonatal\nAntecedents de malaltia materna: hipertensió, malaltia cardíaca, malaltia renal…\nDurant el primer trimestre la dona pot començar a experimentar sensacions noves i diferents. Una de les més comunes i desagradables és la sensació de fàstics o nàusees. Hi ha certes pautes dietètiques per intentar evitar-los, si bé en molts casos es requereix un tractament mèdic. Durant el primer trimestre, que és quan les nàusees es presenten amb més freqüència, s’aconsella menjar poca quantitat molts cops al dia. De la mateixa manera, es recomana evitar els menjars mols picants i calents, que es toleren pitjor. En molts casos, el fet de tenir l’estómac buit provoca les nàusees i, per tant, en ingerir una petita quantitat de menjar (bastonets, galetes integrals o una peça de fruita) aquestes desapareixen.\nDurant la gestació, per causes hormonals, l’intestí funciona més lentament i les digestions són pesades i mal tolerades. És, per tant, molt freqüent, que la dona pateixi estrenyiment durant la gestació i, si bé en ocasions n’hi ha prou amb incrementar la quantitat de fibra a la dieta, en altres casos és necessari un tractament mèdic. La dona ha d’intentar no anar-se’n al llit immediatament després de sopar, i el sopar ha de ser lleuger.\nDurant els tres primers mesos, i sobretot durant els tres últims, la sensació constant de ganes d’orinar és també molt freqüent. Si apareix coïssor o dolor és bàsicament a causa de la pressió per part de l’úter, ocupat pel bebè, sobre la bufeta.\nDurant aquests mesos la dona experimenta, en la majoria dels casos, una sensació de son excessiva que sol desaparèixer passades les primeres 10-12 setmanes.\nSovint, durant el primer trimestre, a causa de la vascularització de les mucoses, apareixen petites hemorràgies nasals i de genives. Això no ens ha de preocupar, són fets normals i aniran cedint al llarg de l’embaràs. Durant els tres primers mesos de l’embaràs no se sol notar cap increment de la panxa, tot i que la dona embarassada comença ja a notar canvis físics en la seva silueta. És molt habitual que la dona experimenti un creixement notable de les mames i fins i tot, en alguns casos, si bé ja cap al tercer trimestre, que produeixin la secreció d’una substància lletosa que s’anomena calostre. Moltes embarassades comenten que “han perdut la cintura”, i així és, el cos comença a modificar-se a causa del creixement del nadó intrauterí. En ocasions aquest creixement pot provocar dolors que solen preocupar la dona perquè són semblants al dolor de regla. No obstant això, aquest dolor és normal i, si és suportable, no ens ha de preocupar.\nDes del segon mes d’embaràs es recomana aplicar una crema antiestries a la zona de l’abdomen i les mames. Moltes vegades les estries no es veuen durant la gestació però es fan evidents després de donar a llum. En ocasions, la futura mare comenta que sent picor a l’abdomen i als pits, la qual cosa pot ser deguda al fet que la pell es comença a trencar perquè no dóna “més de si” i no està suficientment hidratada com per estirar-se, raó per la qual es trenca i es formen les estries.\nEl segon trimestre és molt més plàcid. En la majoria dels casos la dona ja no té nàusees i es comença a sentir molt millor. El cansament excessiu i la son del primer trimestre comencen a desaparèixer. L’embarassada se sent amb molta més vitalitat que durant el primer trimestre. La seva silueta és ja la d’una dona embarassada i no la d’una dona “amb uns quilets de més”, i això anima la futura mare. És aconsellable, arribat aquest moment, vestir roba còmoda, que no estrenyi la part abdominal i és preferible utilitzar sabates de taló baix.\nMés endavant parlarem de l’exercici físic aconsellable durant l’embaràs.\nDurant el tercer trimestre (si bé en ocasions pot començar abans), la dona pot patir mal d’esquena i ciàtica. La ciàtica és una irritació d’un dels nervis que surten de la columna vertebral i es pot veure pressionat al final de l’embaràs. El dolor que això provoca va des de la part baixa dels glutis fins a gairebé el genoll. En alguns casos pot requerir fins i tot medicació intramuscular. És aconsellable, sobretot si la dona està molt de temps dreta o si li comença a fer mal l’esquena, la utilització d’una faixa especial per a embarassada, que reforça la zona lumbar i evita que es carregui aquesta zona.\nEn molts casos també es comencen a inflar els peus i es provoquen edemes degut a la retenció de líquids. És aconsellable beure molts líquids, sucs, infusions, etc., d’aquesta manera, encara que sembli paradoxal, minimitzarem la retenció i forçarem els ronyons a treballar més i a eliminar el líquid retingut.\nEn molts casos les dones tenen mala digestió i noten que els hi falta l’aire. El nadó ja està molt més gran, pràcticament llest per sortir i pressiona els pulmons i la caixa toràcica tot dificultant la inspiració i, en alguns casos, la digestió. Les hemorroides no sempre apareixen, però quan ho fan són molt molestes. Són degudes també a la pressió a què està sotmesa la zona pelviana.\nAltres possibles símptomes que són completament normals i que no ens han d’alarmar en aquesta època de l’embaràs són l’insomni, l’augment del flux vaginal, que s’escapi en alguns casos l’orina, etc.\nA partir de la setmana 35-36 d’embaràs, o en ocasions fins i tot abans, poden aparèixer contraccions de manera aïllada, les anomenades contraccions de Braxton-Hicks, que no són rítmiques ni excessivament doloroses, i que preparen l’úter per al moment del part.


Condemnada una agent immobiliària de Roses per embutxacar-se més de 49.000 euros de clients - El Gerió Digital\nCondemnada una agent immobiliària de Roses per embutxacar-se més de 49.000 euros de clients\nLa processada ja està complint pena de presó per una altra apropiació indeguda\nDimecres, 26 d'octubre de 2016 13:07h\nL'Audiència de Girona ha condemnat una agent immobiliària de Roses (Alt Empordà) que entre els anys 2006 i 2008 es va quedar amb 49.950 euros de clients que la van contractar perquè gestionés la compravenda de propietats de Roses i Empuriabrava.\nLa processada, Jacoba Wilhelmina Dorotea, ha arribat al judici custodiada pels Mossos d'Esquadra perquè està complint pena de presó per una altra apropiació indeguda per la qual ja la van condemnar. Inicialment, el fiscal demanava 6 anys de presó i una multa de 10.800 euros.\nFiscalia, acusació particular i defensa han arribat a un acord perquè l'acusada ha reconegut els fets i el cas ha trigat massa temps a arribar a judici. Per això, el tribunal l'ha condemnat a 1 any, 9 mesos i 1 dia de presó per un delicte continuat d'apropiació indeguda aplicant-li la circumstància atenuant de dilacions indegudes. Haurà d'indemnitzar les víctimes amb els diners que es va embutxacar.\nNo era el primer cop que Jacoba Wilhelmina Dorotea s'asseia a banc dels acusats de l'Audiència de Girona acusada d'un delicte d'apropiació indeguda. De fet, actualment està complint pena de presó per haver-se quedat, en altres ocasions, diners de clients que la contractaven per gestionar transaccions immobiliàries.\nEl cas que aquest dimecres l'ha portat a judici es remunta a fa 10 anys. Segons ha reconegut davant el tribunal de la secció quarta, entre els anys 2006 i 2008 es va embutxacar fins a 49.950 euros de dos clients.\nLa condemnada tenia, des de l'any 2001, una immobiliària al carrer Nord de Roses. El maig del 2006, un client que "confiava en el seu saber fer professional" la va contractar perquè li gestionés la compra d'un immoble situat a la urbanització Mas Matas i li va entregar 27.000 euros. "Mai es va arribar a fer la compravenda ni l'acusada li va tornar els diners rebuts, que es va quedar seguint un ànim d'enriquiment injust", sosté el fiscal i ha reconegut la processada.\nEn dates posteriors, el mateix client li va encarregar la venda d'una propietat que tenia a Empuriabrava. Com que la gestió incloïa el pagament de despeses i impostos derivats de l'operació immobiliària com ara minutes de notari o registre de la propietat, li va donar 7.450 euros. Uns diners que, de nou, es va embutxacar.\nEl maig del 2008, una altra clienta la va contractar per tramitar la venda d'un habitatge que els seus pares tenien a Empuriabrava. Com a provisió de fons per cobrir despeses, li va entregar a Dorotea 15.500 euros. "Tot i no haver fet la gestió encarregada, no li va retornar la quantitat entregada i la va incorporar al seu patrimoni", resol l'acusació pública.\nEl fiscal demanava inicialment una pena de 6 anys de presó i una multa de 10.800 euros per un delicte continuat d'apropiació indeguda. Com que la dona ha reconegut els fets i, a més, el cas ha trigat anys a arribar a judici, les parts han arribat a un acord.\nPer això, finalment l'Audiència de Girona l'ha condemnat a 1 any, 9 mesos i 1 dia de presó perquè li aplica una atenuant de dilacions indegudes. En matèria de responsabilitat civil, haurà d'indemnitzar una de les víctimes amb 34.450 euros i a l'altra amb 15.500. La sentència, dictada de viva veu, és ferma.


Participa en els concursos d'estiu que t'agradin més! - Tots som UOC!\nCom ja saps, tornem amb una segona edició especial d’estiu de La UOC en viu!, el nostre programa en directe en què tots els uoquis tornarem a ser els grans protagonistes.\nPer anar fent boca i ajudar-nos en la preproducció de l’esdeveniment, en aquest formulari et proposem alguns petits concursos perquè puguis participar en els que et vingui de gust. Pots enviar les teves propostes fins a l’11 de juliol.\nT’agrada cantar, toques algun instrument o potser tens un grup de música? Volem veure les teves interpretacions de les mítiques cançons d’estiu! I, com que el 13 de juliol és el Dia Mundial del Rock, també ens serveix la millor versió que puguis interpretar de la teva cançó de rock preferida. Ep, que els petits uoquis també tindran la seva secció musical. Frisem per veure’ls!\nEn aquesta edició estiuenca, també volem saber quin és el teu lloc preferit per escapar-te, el viatge d’estiu que et va canviar la vida o el teu racó de desconnexió… I allò que la càmera no recull: l’anècdota d’aquell viatge que no oblidaràs mai!\nTreu l’artista que portes dins! Envia’ns els teus vídeos, fotos o missatges d’àudio per WhatsApp al 676375766. D’entre totes les aportacions rebudes, seleccionarem la millor de cada categoria, i les guanyadores tindran premi!\nI recorda: a l’estiu, la UOC en viu! No faltis a la trobada virtual que tindrà lloc el dimecres 14 de juliol a les 12.00 i a les 16.00 h (CEST), en la qual la música serà el fil conductor, connectarem amb els 25 anys de la UOC i descobrirem més talents ocults d’alguns dels nostres companys i companyes.


Història de Vida | ActivaMent Catalunya Associació\nDe l’ansietat a l’atac de pànic: Un viatge a les profunditats de la foscor\nÉs molt comú en les persones que patim depressió també tenir ansietat en algun moment (no totes, per descomptat, però sol passar).\nFa anys vaig tenir una relació de parella tempestuosa en la qual l’altra persona va arribar a dir-me alguna vegada alguna cosa com “ara ets menys dona perquè ets menys emocional”, per a lloar-me.\nSóc Raquel, tinc Asperger/TEA i no sé diferenciar entre les diferents expressions humanes.\nL’estigma sanitari per raó de salut mental és real i quotidià, no una percepció distorsionada ni un zel excessiu.\nM’agradaria parlar del que jo entenc per microtraumes i que els emmarco en la infància i preadolescencia per a entendre com em va sobrevenir el trastorn mental.\nAnar a una comissaria i denunciar. Tot un èxit contra la por, el sentiment de culpa, la vergonya, l’horror sofert i el desig d’oblidar.\nDurant la meva infància se’m va diagnosticar un Síndrome de Turner. A l’escola sempre he sigut víctima de mofes i discriminacions degut a les característiques que aquest em condicionava.\nQue important és poder gestionar bé les nostres emocions per portar una vida sana i feliç, en definitiva, saludable.


Curs en instal·lació i manteniment de calderes de biomassa - Ayudas Rurales Fondo Europeo Tarragona\nAquest curs té l’objectiu de formar i familiaritzar instal·ladors i tècnics en els diferents tipus de calderes de biomassa, les seves particularitats i limitacions, el disseny de les sitges d’emmagatzematge així com els estudis de viabilitat per valorar la seva rendibilitat econòmica i conèixer la normativa actual que afecta aquestes instal·lacions.\nCurs sobre instal·lació i manteniment de calderes de biomassa\nEn el marc del projecte de cooperació ENFOC en el que participa el Consorci Leader de Desenvolupament Rural del Camp, el Consell Comarcal de l’Alt Camp acollirà el Curs en instal·lació i manteniment de calderes de biomassa, que tindrà lloc els dies 14 i 15 d’octubre.\nL’objectiu del curs és de formar i familiaritzar instal·ladors i tècnics en els diferents tipus de calderes de biomassa, les seves particularitats i limitacions, el disseny de les sitges d’emmagatzematge, així com els estudis de viabilitat per valorar la seva rendibilitat econòmica i conèixer la normativa actual que afecta aquestes instal·lacions. Aquesta proposta formativa té, per tant, una vessant molt pràctica, ja que a més de la part normativa i d’introducció a la biomassa entra de ple en els aspectes tècnics d’una instal·lació de calderes de biomassa, incloent-hi la visita a una instal·lació.\nLa jornada és gratuïta però les persones interessades s’han d’inscriure prèviament emplenant aquest formulari electrònic.\nMés en aquesta categoria: « Borsa de treball de tècnic/a de desenvolupament local: valoració definitiva dels aspirants\tJornada sobre les construccions amb pedra seca »


El PSOE demanarà que el Congrés investigui les gravacions a Fernández Díaz\nÉs la primera iniciativa parlamentària que presenten els socialistes, que es van oposar a la petició de Podem perquè el ministre donés explicacions a la cambra\nEl PSOE també demana que s'investiguin comandaments policials com el comissari Villarejo, imputat per un enregistrament il·legal\n08/07/2016 - 13:09h\nEl PSOE demanarà una investigació sobre Fernández Diaz i "les pràctiques d'iInterior" EFE\nETIQUETAS: Jorge Fernández Díaz, daniel de alfonso\nEl PSOE demanarà al Congrés que es constitueixi una comissió d'investigació sobre les converses entre el ministre de l'Interior en funcions, Jorge Fernández Díaz, i el ja excap de l'Oficina Antifrau Catalana, Daniel de Alfonso, i sobre les "pràctiques" del Ministeri.\nLa primera iniciativa parlamentària que presentin els socialistes en aquesta nova legislatura serà la petició per a aquesta comissió "sobre la vulneració de l'Estat de Dret per part de diferents instàncies i càrrecs públics del Ministeri de l'Interior", segons fonts del grup socialista.\nEl PSOE vol que en aquesta comissió s'investiguin les gravacions de les converses del ministre amb el cap de l'Oficina Antifrau catalana "en què suposadament apareixen casos d'espionatge polític, es pre-construïen proves contra rivals polítics i es relataven intents d'influir en la fiscalia i altres òrgans judicials", apunten les mateixes fonts.\nEls socialistes reclamaran també que aquesta comissió investigui a alguns comandaments de la cúpula del Cos Nacional de Policia entre els quals cita al comissari José Manuel Villarejo, que considera "relacionats amb escoltes i pràctiques il·legals".\nTambé vol que s'investiguin "la resta d'activitats de càrrecs del Ministeri de l'Interior que han pogut atemptar contra l'Estat de Dret".\nEl PSOE demanarà que compareguin davant aquesta comissió el ministre de l'Interior i alts càrrecs del Ministeri i s'estudiarà la possibilitat de reclamar altres compareixences de membres del govern.\nEls socialistes esperen tenir el suport de la resta dels grups parlamentaris perquè la comissió comenci a treballar immediatament amb un període de treball de tres mesos per presentar conclusions.\nFa poc més d'una setmana, els representants de PP, PSOE i Ciutadans a la Mesa del Congrés van votar contra la compareixença de Fernández Díaz argumentant que la Diputació Permanent no té entre les seves atribucions la d'acollir compareixences.


S’inaugura el cicle MEMÒRIA ARA, dedicat a la memòria històrica en el Festival Cinema Ciutadà Compromès 2017 - ACICOM\nAudiovisual CCCF Cinema Ciutadania Cultura Documentació Educació Joves Menors Participació Política i Institucional Valencià Vida associativa\nEl passat dimarts, 31 d’octubre, es presentà el documental «Fills del Silenci: La societat del franquisme un règim de repressió i silenci» al Saló d’Actes de la Fundació d’Estudis i Iniciatives Sociolaborals, FEIS PV.\nLa projecció del documental va estar organitzada per El Festival Cinema Ciutadà Compromès 2017 (FCCC), que inaugurà amb aquest film el cicle MEMÒRIA ARA,dedicat a la memòria històrica, que compta amb una subvenció de la Generalitat, mitjançant la Conselleria de Justícia, Administració Pública, Reformes Democràtiques i Llibertats Públiques.\nEl FCCC té lloc del 24 d’octubre al 21 de novembre, i és ja la TERCERA EDICIÓ, impulsada per l’associació ACICOM (Associació Ciutadania i Comunicació), entitat cívica que treballa per apoderar a la ciutadania en la lluita per la millora de la dieta mediàtica. La programació del FCCC presenta un ample ventall de mirades creatives, gràcies a la capacitat de tot el sector audiovisual que es troba en una situació d’escassa activitat i finançament precari, agreujada per la desaparició de la televisió pública.\nEl documental està dedicat a la repressió imposada pel règim franquista durant els quaranta anys de dictadura, que creà una societat de silenci i de por. Repressió que els pobles Valencians van sofrir més encara, pel fet de tindre una llengua i identitat pròpies. La seva cultura fou desprestigiada i condemnada a l’ostracisme. Rosa Brines (sócia d’ACICOM), la directora del film, explica: «Fills del Silenci ha estat pensat per a complir la funció d’un llibre de text, però cercant una aparença més atractiva per als joves estudiants».\nRosa Pérez Garijo (Vicepresidenta 4ª de la Diputació de València, Diputada delegada d’Inclusió social, teatres i memòria històrica), Joan Sifre, (Coordinador FEIS-CCOO), Jose Ignacio Pastor (President ACICOM i Director del Festival) i Rosa Brines, realitzaren un col·loqui i van debatre, juntament amb els presents a l’esdeveniment, la gran necessitat de tindre un material didàctic que per conscienciar als joves de segon cicle d’ESO i batxillerat del franquisme i les seves repercussions: un sistema polític, social i cultural en el qual encara vivim.\nEl festival compta amb 48 audiovisuals inscrits de format curt, mitjà i llarg, 9 produccions fora de concurs i una sessió especial de youtubers. Aquestes xifres suposen un increment ingent del programa oferit en l’edició de 2016. El festival d’enguany podrà ser visionat en 27 sales les localitats següents: València, Elx, Montserrat, Sagunt i Aras de los Olmos. Encara que queden molts films per ser visionats al concurs, «Fills del silenci» comptarà, de segur, amb molts dels vots.\nCrònica i reportatge audiovisual realitzat per Anastasia Miseyko.\nacicomaudiovisualCCC Festivalcinemaciutadaniacomunicació políticacreació de públicsculturademocràciadieta mediàticaFestivalsMemòria ARAmemòria històrica


En situació crítica - UE Sant Andreu\nEn situació crítica\nLa Unió Esportiva Sant Andreu perd contra el Cornellà en un partit clau per mantenir la categoria (1-2). El conjunt de Miguel Álvarez torna a desaprofitar un marcador a favor i encaixa una derrota que el situa a deu punts de la salvació. Tot i la derrota, l’equip no llança la tovallola i afrontarà els set partits que resten (el primer dissabte a les 18.00 a la Ciutat Esportiva Dani Jarque) amb la convicció de sumar els tres punts.\nMalgrat que sembla la cantarella habitual, el Sant Andreu ha tornat a perdre un partit en què no ha estat pitjor que el seu rival. Les errades individuals permeten el Cornellà endur-se tres punts i deixar el Sant Andreu en una situació crítica.\nEls jugadors de Miguel Álvarez han sortit molt ben situats en el terreny de joc i conscients que havien de tenir la pilota i buscar la porteria contrària. Fruit del domini inicial, el premi ha arribat als 24 minuts. Calderón ha fet una excel·lent passada a Bruno que després d’un magnífic control ha superat la sortida de l’exporter del Betis, Toni Doblas. De nou, l’equip havia fet el més difícil però cinc minuts ha durat l’alegria en el Narcís Sala. Cinc minuts de l’1-0, el Cornellà ha llançat un contracop. Pilota llarga a Óscar Muñoz que per velocitat s’ha plantat sol davanter Morales. El davanter no ha pogut rematar perquè Lucas Viale l’ha fet caure dins de l’àrea. La jugada ha estat clau en l’esdeveniment del partit. Enric Gallego ha establit l’empat enganyant Morales en el llançament i començava un nou partit. El gol ha donat tranquil·litat al Cornellà mentre que el Sant Andreu s’ha tensionat més.\nJust abans del descans podia haver arribat el 2-1, però Chaco en immillorable posició no ha rematat bé després d’una molt bona jugada de Calderón.\nA la represa i després d’un nou canvi obligat per lesió (Manu Viale s’ha ressentit i ha deixat el seu lloc a Azparren), el Cornellà tornava avançar-se en la pràcticament la primera arribada a l’àrea. Bona jugada d’Enric Gallego per banda dreta que fa la passada de la mort perquè Xemi, amb molta facilitat i lliure de marca, superi Morales.\nEl gol ha fet mal als andreuencs. L’equip ha tractat de reaccionar i l’empat podria haver arribat després de dues bones aparicions del nouvingut David Bigas (va jugar els 90 minuts com a lateral esquerre). Primer ha fet una molt bona centrada que Bruno, de cap, ha rematat amb molta intenció però que Doblas amb problemes ha pogut blocar (65’). I després, una bona combinació amb Calderón que ha acabat en assistència a Puerto que en immillorable posició ha rematat malament (73’). Els minuts s’han esfumat i el marcador ja no s’ha mogut.\nLa derrota deixa l’equip en una situació molt compromesa. Tot i això, l’equip no deixarà de lluitar. Dissabte a les 18 hores, l’Espanyol B espera els andreuencs a la Ciutat Esportiva Dani Jarque.\nUE SANT ANDREU: Morales, Llamas, Lucas Vale, Manu Viale (Azparren 46’), David Bigas, Ton Alcover Xavi Jiménez 79’), Ibon, Rubén Martínez, Calderón, Bruno i Chaco (Puerto 59’).\nUE CORNELLÀ: Toni Doblas, Joel, Mario, Borja López, Arnau Tobella, David García, Gallar (Maestre 67’), Sergi Gómez (Dani Martí 52’), Óscar Muñoz (Boniquet 84’), Xemi i Enric Gallego\nÀRBITRE: Pinto Herrera (Tenerife) Va amonestar Lucas Viale (29’), Calderón 42’) i Azparren (88’ ) del Sant Andreu; i David García (59’), Borja López (62’), Dani Martí (65’) i Xemi (83’), del Cornellà.\nGOLS: 1-0 Bruno (24’). 1-1, Enric Gallego, de penal (29’). 1-2, Xemi (54’).


Església de Sant Pere de Vilamarics – Monistrol de Montserrat | Catalunya Medieval\nEsglésia de Sant Pere de Vilamarics\nEsglésia de Sant Pere de Vilamarics – Monistrol de Montserrat\nSituació: En terrenys de Vilamarics, caseria i antiga quadra de Monistrol de Montserrat, vila en cap del municipi del mateix nom, a la comarca del Bages (Barcelona).\nEstat: Molt malmesa. No té coberta. Està tancada, no és accessible lliurament. Al costat hi ha una petita parcel·la erma, encerclada per una tanca de pedra, on deuria d'haver estat el cementiri, avui completament desaparegut.\nTot i que a l'interior de l'edificació i fins i tot a l'entorn més proper, es veuen tèbies senyals de que ha estat objecte d'alguns treballs de neteja i/o conservació, sense ser experts en el tema de les construccions, pensem que requereix una intervenció urgent per salvar les poques restes supervivents.\nUns evidents esvorancs a les parets, no presagien pas res de bo.\nAltres noms: Sant Esteve de Vilamarics - (Patrimoni.Gencat).\nProcedents de Castellbell i el Vilar i circulant per la carretera BV-1123 en sentit Marganell, a l'alçada del PK 3,100 d'aquest vial, (41 39 0.525 01 49 17.753), sense cap indicació, trobarem una sortida a mà dreta (0), que s'enfila decididament, pel marge de la carretera, per on hem de continuar.\nSi disposem d'un vehicle 4x4, cap problema, endavant. En cas contrari, abans de seguir, hauríem de buscar un lloc adient per deixar el vehicle, al voral de la carretera i continuar a peu.\nEn qualsevol cas, en un curt recorregut d'uns 400 metres per un camí de terra, força boterut al començament i amb pedres de consideració al mig del camí, envoltats de camps de conreu, a banda i banda,\ndeixant a la dreta una barraca de camp amb la porta encegada per pedres,\narribem a un lloc (1) - (41 39 08.80 01 49 03.30) on hi ha una triple desviació: esquerra, endavant i a la dreta.\nHavent intuït la proximitat de l'edificació que busquem, hem decidit aparcar el cotxe en aquest lloc i després, a peu, hem continuat, pel camí de la dreta.\nA uns dos-cents metres, aproximadament, vigilant a l'esquerra del camí, amagada entre l'arbreda, una mica enfilades, hem detectat la presència d'unes “pedres”. A aquest costat del camí, hi ha l'inici d'un discret corriol, poc fressat, que s'enfila entre els arbres, en la direcció oportuna.\nHem seguit per aquí mateix i a vint metres de distancia, hem trobat les restes de l’esglesieta.\nVistes des de l'església de Sant Pere de Vilamarics:\nLocalització: N 41 39 12.90 E 01 49 05.00 – Altitud: 280 m.\nEsglésia romànica d'una sola nau coronada per un absis semicircular a llevant, al centre del qual s'obre una finestra de doble esqueixada coronada per un arc monolític de mig punt.\nLa nau ha perdut totalment la coberta original però l'absis encara la conserva essent de quart d'esfera.\nLa porta original era al mur de migdia, formada per un arc de mig punt amb grans dovelles.\nEn el mur de ponent hi ha el campanar d'espadanya senzill.\nL'església fou remodelada al segle XIX i enguixats els seus murs interiors; es va obrir també una nova porta a ponent i es va reforçar el mur amb un contrafort.\nL'edifici fou abandonat l'any 1936 i avui resta en estat molt lamentable. Conserva vestigis de la primera construcció preromànica.\nL'església de Sant Pere de Vilamarics depenia del monestir de Santa Maria de Montserrat per donació dels comtes de Barcelona Sunyer i Riquilda l'any 921 (Vila Milech), al monestir de Ripoll.\nAl fundar-se el priorat a Montserrat aquesta església i el seu alou formaren part del seu patrimoni car el monestir de Montserrat estava vinculat a la casa mare de Ripoll.\nL'any 1924 fou unida a l'església de Sant Cristòfol de Castellbell i abandonada desprès de 1936.”\nEsglésia romànica bastida en un indret on anteriorment hi hauria un petit temple pre-romànic.\nL'edifici consta d'una sola nau capçada per un absis semicircular, dirigit a llevant, al centre del qual s'obre una finestra de doble esqueixada, rematada amb un arc de mig punt monolític.\nLa nau havia estat coberta amb una volta de pedra (que ara està esfondrada), que arrencaria d'una cornisa que segueix tot l'edifici, estenent-se també a l'absis, que encara conserva la coberta, resolta amb un quart d'esfera.\nInicialment s'entrava al temple per una porta situada al capdavall del mur de migdia, rematada amb un arc de mig punt fet amb dovelles de grans dimensions, emmarcades per una motllura.\nEl mur de ponent és coronat per un petit campanar d'espadanya. L'edifici va ser refet l'any 1834, i durant aquestes obres els paraments interiors van ser enguixats i s'obrí una altra porta, de la qual només resta l'obertura.\nPossiblement també sigui d'aquesta època el contrafort que apuntala un dels murs laterals de la nau. Els murs exteriors pràcticament no estan decorats, només hi ha una cornisa al voltant de l'absis, sota el ràfec de la teulada.\nL'aparell és fet de blocs de pedra disposats en filades paral·leles. Segons Xavier Sitjes, encara conserva elements pre-romànics, tot i que a Catalunya Romànica els consideren dubtosos. Aquests vestigis consistirien en un tros de paret del costat sud i un fragment de l'arc triomfal, que era de ferradura.\nPetita església que va dependre del monestir de Santa Maria de Montserrat per donació comtal de Manresa. El 925, el bisbe Jordi de Vic va fer donació al monestir de Ripoll, entre altres coses, dels delmes de l'alou de "Vila Milech", que ja havia donat el comte Sunyer al monestir. Aquest "Vila Milech" correspondria a l'enclavament de Monistrol de Montserrat, situat entre els municipis de Sant Vicenç de Castellet, Marganell i Castellbell i el Vilar, anomenat Vilamarics.\nEncara que en aquests documents l'església de Sant Pere no és esmentada de forma explícita, podria estar construïda en aquells moments.\nQuan s'organitzà un priorat a l'església de Santa Maria de Montserrat, aquesta església i el seu alou passaren a formar part del seu patrimoni. L'edifici no degué sofrir grans reformes fins al 1834, quan es van dur a terme diverses obres, durant les quals es van trobar unes tombes antigues als voltants.”\nPublicat el 26 febrer 2014 per Ricard\tdins de Bages amb l`etiqueta Barcelona, Catalunya, Edificació segle XII, Esglésies, Romànic .


Vostè es troba a: Informar-se> Així funciona skyDSL> Spot-Beam Technology\nskyDSL engega el seu nous productes skyDSL2+ mitjançant un nou satèl·lit de nova generació. Amb el satèl·lit KA-SAT es va introduir un dels desenvolupaments més importants en el que a internet es refereix.\nAmb la nova tecnologia Espot-Beam, el KA-SAT facilita el subministrament d'internet de banda ampla en llocs on aquest servei no era possible. Anteriorment les dades eren enviades a Europa de forma seqüencial (un darrere l'altre), ara la tecnologia Espot-Beam permet que la transmissió de dades es realitzi de forma independent i simultània. Amb això es trenca qualsevol tipus de limitacions que poguessin presentar-se en el servei d'internet via satèl·lit.\nKA-SAT no només ofereix avantatges en l'oferta de serveis de banda ampla, sinó que el seu posicionament orbital especial, permet la recepció simultània de televisió i internet mitjançant una antena estàndard. Així mateix, el KA-SAT aquesta preparat per oferir una major demanda en el servei, així com una major banda ampla, això per cobrir nous serveis en el futur.


Hotel Tusnad Baile Tusnad Romania - Ofertes d'hotels amb els MILLORS DESCOMPTES EN LÍNIA\nAleea Sfanta Ana Nr. 18, Baile Tusnad, Baile Tusnad, Romania, 535100 - Veure al mapa\nSi el que està buscant és per un hotel ben situat a Baile Tusnad, no busqui més enllà de Hotel Tusnad. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Tusnad ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, aparcament de cotxes.\nL'ambient de Hotel Tusnad es reflexa en cada habitació. calefacció, mini bar, balcó/terrassa, aparell de televisió, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Baile Tusnad, el Hotel Tusnad és el lloc perfecte per una estimulant i emocionant escapada.\nTots els tipus de viatgers (30) Parelles (12) Viatgers en solitari (3) Famílies amb infants petits (6) Famílies amb infants grans (4) Grups (5)


Farmàcia Llop - Viquipèdia, l'enciclopèdia lliure\nLa Farmàcia Llop és una farmàcia catalogada com a monument del municipi de Sabadell (Vallès Occidental) inclosa en l'Inventari del Patrimoni Arquitectònic de Catalunya.\nFarmàcia que ocupa una part dels baixos de l'edifici. La decoració de la façana s'ha realitzat a partir de treball de fusteria. Dues pilastres flanquegen l'entrada, sustentades per un basament, decorada amb motius geomètrics. La part superior de la pilastra recorda a la composició, molt esquematitzada, d'un capitell. Aquestes pilastres sostenen un ràfec pronunciat que conté el rètol indicador de l'establiment. La decoració més rica es troba a l'interior i està realitzada també amb fusta i es basa en prestatges, que cobreixen les parets interiors, i el taulell amb un disseny original, on la part central d'aquest la forma el vèrtex de dues línies còncaves. Del centre de cadascuna d'elles surten dues pilastres. Tot aquest parament està ornamentat amb motius vegetals, sota un tractament modernista.\nCasa Vicenç Ferrer\nLa farmàcia Llop ocupa un part dels baixos de l'antiga casa Vicenç Ferrer. Aquesta casa va ser construïda el 1901 per Juli Batllevell, als baixos de l'edifici es trobava la drogueria "Las Drogas" (actual Deutsche Bank). El 1902 s'enderroca la casa contigua i s'eixampla l'edifici, instal·lant la farmàcia "La Barcelonesa" (actual farmàcia Llop).\nLa façana de la casa Vicenç Ferrer ha estat parcialment transformada, en les diferents modificacions que s'han realitzat s'han eliminat els balcons i les tribunes.\n↑ «Farmàcia Llop». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].\n↑ Casamartina i Parassols, Josep. Juli Batllevell, un gaudinià oblidat. Sabadell: Fundación Gas Natural Fenosa, 2012. ISBN 978-84-615-5560-4 [Consulta: 19 abril 2013].\n↑ «Inauguració de la farmàcia Barcelonesa». La Vanguardia, 13-03-1902 [Consulta: 19 abril 2013].\nA Wikimedia Commons hi ha contingut multimèdia relatiu a: Farmàcia Llop\nFarmàcia Llop, fitxa del catàleg de l'Ajuntament\nObtingut de «https://ca.wikipedia.org/w/index.php?title=Farmàcia_Llop&oldid=24128810»\nDarrera modificació: 17 jul 2020 a les 13:23\nLa pàgina va ser modificada per darrera vegada el 17 jul 2020 a les 13:23.


Fàbrica de pots de pols - Fabricants, proveïdors de pots de pols de la Xina\nCilindre d'ungles 10G en pols ampolla de plàstic transparent olla cosmètica solta\n7G 10G 0.5OZ 1OZ 2OZ 4OZ 8OZ cosmètics uv color gel pols pols pols personalitzat pot de plàstic productes de venda calenta\n7G 10G 0.5OZ 1OZ 2OZ 4OZ 8OZ cosmètics uv color gel pols pols gel pols fet a mida Productes de venda calenta。 Feu-nos una sol·licitud de pressupost utilitzant aquest número d'article SC- BC0043 ara mateix per un preu increïble.\nFlascó de pols transparent cosmètic multicapa de 5 g ampolla de plàstic verd personalitzada per a ombres d'ulls\nFlascó de pols transparent cosmètic multicapa de 5 g ampolla de plàstic verd personalitzada per a ombres d'ulls. Feu-nos una sol·licitud de pressupost utilitzant aquest número d'article SC- BC0042 ara mateix per un preu increïble.\n2g ungla en pols pot buit pot de plàstic blanc contenidor professional d’ombra d’ulls petit\n2g ungla en pols pot buit pot de plàstic blanc contenidor professional d’ombra d’ulls petit. Feu-nos una sol·licitud de pressupost utilitzant aquest número d'article SC- BC0041 ara mateix per un preu increïble.\n7g AS contenidor de pots de crema contenidors de pols d’ungles de luxe petits pots de plàstic per a cosmètics Productes de venda calenta\n7g AS contenidor de pots de crema contenidors de pols d’ungles de luxe petits pots de plàstic per a cosmètics Productes de venda calenta. Feu-nos una sol·licitud de pressupost utilitzant aquest número d'article SC-BC0040 ara mateix per un preu increïble.\n5 g * 6 unitats de cosmètics de gran valor plàstic buit ombra d’ulls cosmètics purpurina envàs de pols solt transparent\n5g * 6pcs cosmètics de gran valor plàstic buit ombra d’ulls purpurina cosmètica purpurina envàs de pols solt clar. Feu-nos una sol·licitud de pressupost utilitzant aquest número d'article SC-BC0038 ara mateix per un preu increïble.\nSet de 12 ampolles de gel d’ungles negre amb recipients de pols d’ombra per a ulls\nSet de 12 ampolles de gel d’ungles negre amb recipients de pols d’ombra per a ulls. Feu-nos una sol·licitud de pressupost utilitzant aquest número d'article SC-BC0031 ara mateix per un preu increïble.\nEnvàs cosmètic de pols amb tamís, Pot de Crema per als Ulls, Contenidors de crema cosmètica, Esmalt de gel d'ampolla negra, Pot de crema cosmètica, Envasos cosmètics de pots de crema,


Movistar reinventa la comèdia amb l'estrena de «Vergüenza» - Diari de Girona\nMovistar reinventa la comèdia amb l'estrena de «Vergüenza»\nProtagonitzada per Javier Gutiérrez i Malena Alterio, la sèrie arriba aquesta nit a la plataforma\nddg 27.11.2017 | 07:21\nMovistar + estrena avui divendres completa sota demanda Vergüenza, la seva sèrie original creada per Juan Cavestany i Álvaro Fernández-Armero. A més, el canal #0 preestrenarà aquesta nit a les 22.00 h els dos primers episodis i s'estrenarà un nou episodi cada dimarts, des del 28 de novembre, a partir de les 21.30 h.\nVergüenza és una comèdia sobre la vergonya aliena protagonitzada per Javier Gutiérrez i Malena Alterio en el paper de Jesús i Núria, una parella normal, amb una vida normal, és a dir, en crisi permanent. Ell és fotògraf de BBC (bodes, batejos i comunions) però creu que està cridat a fer alguna cosa més sublim: «la fotografia artística». Ella, amb una inestable situació laboral, tem no arribar a assolir els objectius amb els que va somiar sent més jove. Junts, a més i sobretot, tenen un petit gran problema: en qualsevol situació, estan abocats a fer sempre el ridícul davant dels seus amics i familiars, quedant fatal de la forma més incòmoda.\nDe la mà dels seus dos protagonistes, la comèdia convida els espectadors a entrar de cap, diverses vegades per episodi, en situacions de veritable angúnia social i humana al voltant de l'autoestima, el sexe, la família i l'amistat.\nLa primera temporada de Vergüenza compta amb un total de 10 episodis de mitja hora de durada cadascun.


POLÍTICA - 03/08/2018 17:54 / Redacció\nRivera veu 4 ratlles, s'esvalota i Bernat Castro se'n riu d'ell amb aquesta piulada\nL'activista polític de tendència independentista, Bernat Castro, ha reaccionat a una piulada del president de Ciuadadanos, Albert Rivera, que es queixava de les accions dels membres dels Comités de Defensa de la República (CDR), com refer un pas de zebra perquè sembli una estelada. Ha inserit una notícia del diari ultra El Catalán, que ho explica.\nRivera considera que refer els passos de vianants perquè semblin estelades és "fanatisme". Castro ha fet befa de l'assumpte i ho ha relacionat amb la presumpta addicció, que córrer per les xarxes, del ciudadano a la cocaïna.\n"¿De qué se queja si encima le ampliamos las rayas gratis?", ha piulat Bernat Castro acompanyant la imatge i la notícia que havia penjat el mateix Albert Rivera al seu perfil de Twitter.\nParaules clau: ALBERT RIVERA CIUDADANOS RATLLES BERNAT CASTRO\nDiàleg: El TC diu ara això sobre l'empresonament de Jordi Sànchez\nBèlgica posa en un compromís a l'Estado español amb aquesta pregunta


Gestió responsable, cercant un model sostenible | Son Amer\nGestión ética y responsable (cat)\nCercant un model sostenible\nEl nostre objectiu no és ser un negoci especulatiu, sinó el manteniment de la finca d'una manera digna, millorant-la progressivament i oferint a canvi un lloc agradable on descansar i passar les vacances als nostres hostes.\nRespecte pel medi ambient. Creiem que és cada vegada més important i animem també a que els nostres hostes el cuidin tant dins com fora de la finca.\nÚs responsable de l'aigua. Plantar arbres i plantes adaptades a l´entorn mediterrani creant un jardí amb la mínima necessitat d'aigua i aplicant tècniques per reduir la pèrdua d'aigua.\n“Un pagès aprofita el que té i no tuda res”\nÚs responsable dels recursos . Com diu el meu pare, "un pagès aprofita el que té i no tuda res". Els aliments es consumeixen quan és la seva temporada i amb el que li sobra alimenta als seus animals proporcionant aliment i abonament per el seu hort. Nosaltres volem continuar tancant aquests cercles.\nReducció en l'ús de plàstics. Conscients del problema, deixem una "senalla típica mallorquina" perquè els nostres clients la puguin utilitzar durant la seva estada a compres o el que necessitin. A més, substituïm les bosses d'escombraries per biodegradables.\nEl nostre objectiu és que els nostres hostes participin en el procés de millora continua de la finca i l'entorn. Per a això, volem compartir amb ells, els nostres projectes sobre la finca, les inversions realitzades i previstes, els objectius marcats any a any. I ens entusiasmaria que ells aportessin també la seva visió.\nA què es destina l'import de la vostra reserva:\nNeteja & bugaderia\nManteniment piscina, jardí\nPerquè aquest intercanvi funcioni realment, per a nosaltres és vital que hi hagi per part nostra una comunicació clara i transparent sobre on estem invertint els beneficis de la finca, quins projectes han estat escomesos i quines queden per arribar. Així els hostes sabran que, més enllà de la seva relaxada estada amb nosaltres, estaran contribuint de forma específica en projectes de millora de la finca.\nConscients de la necessitat de minimitzar l'ús d'aigua canviem el 30% del sistema de reg del nostre jardí a "reg per degoteig" un sistema més eficient.\nIncorporem els contenidors de Paper, Plàstic i Vidre. Fem l'esforç personal de portar-los a buidar al punt verd més proper perquè creiem en la necessitat de reciclar.\nCanviar el sistema d'aigua calenta i calefacció d'un dels apartaments a Aerotermia combinat amb fotovoltaica. Això fa que l'apartament sigui autosuficient a nivell d'aigua calenta i calefacció a l'hivern.\nCreiem i volem ajudar els productors locals. Mallorca és una terra rica en vins, olis, licors, melmelades, etc. Pel que volem adequar una zona per oferir aquests productes als nostres hostes. (Tipus honesty bar)\nJa hem reemplaçat alguns electrodomèstics per altres més eficients. Il·luminació halògena per led, vitroceràmica per inducció, neveres més eficients.\nPosar un punt de recàrrega d'e-car. Ens agradaria ser el primer agroturisme a oferir un punt de recàrrega gratuïta perquè els seus clients puguin recarregar el seu cotxe elèctric.\nPassar a poc a poc el consum d'electricitat fins a aconseguir un 100% d'autoconsum, mitjançant la instal·lació de plaques solars fotovoltaiques.\nPassar el 90% del sistema de reg a "reg per degoteig". No podem evitar que quedi un residual, que són els testos i les plantes on és molt difícil arribar per degoteig.\nReformar de manera integral els apartaments. Pot ser que a primera vista no sembli un projecte relacionat amb el medi ambient, però estar en sintonia amb el lloc en què descansem i vivim ajuda a estar en pau amb el món exterior.\nPassar el 100% de la calefacció i aigua calenta a aerotèrmia combinat amb fotovoltaica.\nUtilitzar també la aerotèrmia per generar aire condicionat en els habitatges.\nMillorar les finestres i portes dels apartaments per fer-los més eficients.\nReutilitzar els residus orgànics mitjançant compost.\nVols veure com mantenim les nostres arrels?


CD Terrassa, Egara i Atlètic, classificats per a la Copa de la Reina - Canal Terrassa\nCD Terrassa, Egara i Atlètic, classificats per a la Copa de la Reina\nJoan Gutiérrez LópezData: 20/11/17\nCD Terrassa, Egara i Atlètic s’han classificat per a la Copa de la Reina que tindrà lloc a València, després d’acabar entre els vuit primers en cloure la primera volta de la Lliga Iberdrola. CD Terrassa i Atlètic han sumat una important victòria en aquesta novena jornada. El conjunt de Les Pedritxes ha superat per 1 a 0 la Reial Societat i es consolida en la cinquena posició amb 12 punts.\nEls penals córners han estat els protagonistes a la primera meitat. Cap dels dos equips els ha aprofitat, ja sigui pel desencert en el xut o per l’actuació de les dues porteres. Amb el resultat inicial s’ha arribat al descans. En el segon temps les de Xavi Torras han seguit buscant amb insistència el gol i l’han trobat al final del tercer quart, amb un stroke transformat per Clara Ycart.\nPer la seva banda l’Atlètic ha derrotat 2 a 0 el Taburiente, un rival directe en la lluita per la permanència. Fátima Bustos, de penal córner, trencava la igualtat als cinc minuts. Aquest gol matiner donava molta tranquil•litat al joc de les de Can Salas, que en el segon temps han buscat ampliar la seva renda. La sentència ha arribat ja en els últims minuts, quan Seirou Frankema ha completat una bona jugada col•lectiva.\nAmb aquesta victòria, l’equip d’Andreu Enrich puja fins a la setena posició, amb 8 punts, els mateixos que té l’Egara, sisè a la classificació, que en aquest darrer partit de la primera volta ha caigut per un contundent 4 a 0 al camp del líder, el Club de Campo.\nTags: atlèticCD TerrassaClub de CampoClub EgaraCopa ReinaDHFhockeyhoquei herbaIberdrolaReial SocietatTaburiente\nEndesa renova part de la xarxa elèctrica de Can Candi per integrar-la a l’entorn\nComença a prendre forma el tradicional pessebre de Nadal al Raval


Tila Tequila resol la batalla de custòdia amb el seu pare, li ha ordenat no beure ni consumir drogues al voltant de la filla -->\nTila Tequila soluciona la batalla de custòdia amb el pare, per a no beure ni utilitzar drogues al voltant de la filla.\nTila Tequila ha arribat a un acord amb el seu pare daddy, que li va atorgar la custòdia primària del seu fill.\nSegons documents judicials obtinguts per The Blast, Tila (nom real: Thien Thanh Nguyen) i el seu ex Thomas Whitaker recentment han arribat a un acord en la seva batalla de custòdia.\nTila i Thomas havien lluitat per la custòdia de la seva filla Isabella Nguyen-Whitaker, de 5 anys. Els dos compartiran la custòdia legal conjunta amb Tila amb custòdia física primària.\nTila té dret a 'dirigir la formació moral i religiosa del nen'. Thomas va rebre una visita supervisada a la casa de Tila. Se li permet veure la seva filla cada diumenge durant 4 hores.\nA tots dos se’ls prohibeix comunicar-se els uns amb els altres mitjançant l’ús d’un llenguatge vulgar, profà o indecent, amenaçant-se mútuament per telèfon o text, amenaçant l’ocupació de qualsevol part d’una manera, cridant el treball de l’altra de manera anònima a una hora poc raonable o provocant lesions corporals. a qualsevol de les parts o a un fill de qualsevol part ”.\nEl tribunal va ordenar que Tila i la seva ex no retiressin el fill de l'escola, amagessin el nen de l'altre o fessin comentaris desagradables els uns als altres davant d'Isabel.\nEs va ordenar a Tila que no consumís alcohol i / o substàncies controlades 'mentre estigués en possessió del nen'.\nThomas va rebre l'ordre de pagar 217 dòlars al mes en concepte de suport infantil. Tots dos han de pagar despeses relacionades amb l'assistència sanitària. En els documents, Tila té actualment la seva filla a Medicaid.\nEl tribunal va ordenar que el suport dels nens fos retirat del salari de Thomas.\nL’any passat, la batalla de custòdia es va tornar molesta amb Thomas acusant a Tila d’haver participat en “una història o un patró d’abandonament infantil”.\nEn aquest moment, Tila va dir a The Blast: 'Thomas afirma totes aquestes mentides contra mi i ell té un fals testimoni que Déu diu que no quedarà impune. Si totes les seves afirmacions contra mi són certes, per què va esperar 4 anys per fer alguna cosa al respecte si la meva filla Isabella estava en perill o descuidada? Com es pot descuidar quan em quedo a casa amb ella cada dia i convivim amb els meus pares, que també ajuden a tenir cura d’ella? Thomas és gelós que em vaig casar i que fa poc vaig tenir una altra nena bonica amb una altra persona. Jesucrist diu que Tomàs el castigarà pels seus crims. El món ho veurà aviat i el Senyor em venjarà ”.\nL'estrella de la realitat, que s'ha deixat arrossegar durant un patró de ser pro neonazis, recentment ha aparegut a YouTube. Ara dedica el seu temps a publicar vídeos titulats, 'WOW! EL SENYOR N’HI VA REVENIR QUE SARAH (ELS MEUS JUDAS) HUNG HERSGF IN THE CLOSET THE same way JUDAS HUNG HEMG DESPRÉS DE COMENÇAR JESÚS! QUI! MOLT SIMILARITATS ENTRE JESÚS I LA SEVA FESTA! Quant als JUDES '... BENVINGUTS' YIKES '!\nEstrelles El model Iskra Lawrence condueix els aficionats salvatges amb el bot de 'sense tocar'\nNotícies Lil Kim es mostra ferotge amb el manifestant PETA durant l'atac sorpresa: 'Fes una còpia de seguretat!'\nNotícies El major proveïdor de 'Bump Stock' atura les vendes després de Shootings de Vegas\nFotografies (Galeria fotogràfica) Kate Upton mostra el baby bum en el joc MLB All-Star\nExclusiu L’humorista de Conan O'Brien, l’humorista Andy Richter, resol el divorci amb la dona de 27 anys\n50 Cent Li agradaria un extra de 100 dòlars a Star Love de l'amor i hip hop, Teairra Marí\nJustin Bieber NO deixa de sortir la música, que arriba la nova música aquest any\nLady Gaga, director de llarga durada, Bobby Campbell, va omplir l'ex-promès als Oscars\nKaia Gerber, de 18 anys, obté un aspecte descarat


Estan tan nerviosos que fa riure\nRepública Belga (180)\nBarcelona. Dimarts, 8 de gener de 2019. 06:33\nActualitzat: Dimarts, 8 de gener de 2019. 11:08\nSí, l’espanyolisme ja tremola, va fet un manat de nervis. Manuel Valls, l’inconsistent candidat dels poderosos a l’alcaldia de Barcelona, s’esvera en públic, pateix vivament, es comporta cada vegada més com si fos Jean-Claude Juncker, i també com el president de la Comissió Europea sembla com si estigués atrapat per misteriosos atacs de ciàtica. Els nervis li juguen molt males passades al messié. A França ja coneixen prou els seus mals, sobretot després que es manifestessin cruament durant un saló d’Agricultura en el qual l’aleshores primer ministre francès va empassar més de deu begudes alcohòliques diferents davant les càmeres de la televisió. No, no és gaire coherent que Valls digui que continua fent costat a Charlie Hebdo, el setmanari màrtir de la llibertat d’expressió francesa i que, alhora, pensi que el flamant guanyador del premi Josep Pla no té dret a protestar pels presos polítics i exiliats independentistes. El dret a la paraula no pot ser mai tutelat per la virreina Teresa Cunillera. L’escriptor Josep Pla li hauria dit que és un plantejament sinistre, víctima permanent com va ser de la censura. Però sembla que els partidaris d’Espanya tinguin una lògica molt particular, abusiva, que no serveix per a la resta de les persones. És la lògica de la hipocresia i de l’ordeno y mando de la tradició centralista.\nL’espanyolisme tremola perquè la confrontació política, cada cop més dilatada en el temps, afavoreix clarament l’independentisme. L’espanyolisme es debilita, no s’aguanta sense recórrer, una vegada i una altra, a la repressió i, en canvi, els de l’estelada no afluixen gens. Estan força desconcertats i cansats, en efecte, però no s’hi repensen pas. Com més temps passa, hi ha més partidaris de la separació d’Espanya al marge dels partits polítics, cada cop hi ha més electors que pensen que, encara que el PDeCat i ERC siguin formacions polítiques que han perdut tota credibilitat política, davant d’un referèndum sobre la independència votarien clarament a favor. En el món d’avui els partits no són res i els electors ho són tot. Els intermediaris estan fortament qüestionats arreu de tots els països democràtics, no només passa a Catalunya. Una cosa és el desprestigi dels vells partits polítics i una cosa ben diferent són les conviccions democràtiques del personal. Hem deixat de creure en els partits tal com els coneixem avui, però no hem deixat de creure en la democràcia. Al contrari. Algú potser pensava que desballestant, enfrontant, confonent els principals partits independentistes, l’Estat espanyol acabaria amb l’independentisme. Que tornaríem a l’autonomisme com els xais que tornen a la cleda. Ha estat tot al contrari, contra tot pronòstic, contra tot el que proclamaven els savis oficials. La majoria del poble de Catalunya vol la llibertat nacional i és una majoria tan clara que, precisament per aquest motiu, l’Estat espanyol no permet fer un referèndum que té perdut. Els insults, les agressions, les burles, les notícies falses, els cants de sirena, tot plegat no són més que les proves del creixent nerviosisme espanyolista. Un nerviosisme de perdedors. Un nerviosisme de potiners.\nSi la llei prohibeix, explícitament, que la causa contra l’independentisme fos adjudicada a dit als jutjats d’instrucció números 9 i 13, és que el nerviosisme, la potineria, la suficiència i la incompetència estan acabant irremeiablement amb l’Estat espanyol. Si s’ha de complir la llei, ¿com és que volen condemnar a diverses dècades de presó els dirigents independentistes, suposadament, per haver incomplert la llei? Ja no és que retorcin la interpretació de les lleis, és que tota la causa repressiva contra l’independentisme s’ha construït fonamentalment contra les pròpies lleis de l’Estat espanyol. La veritat és que totes aquestes notícies no poden ser millors per als electors independentistes. L’any comença amb tan bones perspectives que, al final, resultarà que tenia raó el president Torra quan deia que la llibertat de Catalunya és ben a prop. La diversió la tenim força assegurada.


Alcaldes de JxCat a la Diputació de Lleida es van atorgar 1 MEUR en ajuts directes abans de pactar amb ERC\nEl Comú de Lleida detecta aquesta pràctica després de rebre les actes de les juntes de govern del juliol i denunciarà la situació al Ple d'aquest dimarts\nper Lleida Diari dilluns, 23 de setembre 2019 - 20:21h\nImatge d'arxiu de la expresidenta de la Diputació de Lleida, Rosa Maria Perelló | LleidaDiari.cat\nAlcaldes de JxCat que formaven part de la Junta de Govern de la Diputació de Lleida el passat mandat van atorgar als seus i altres municipis governats pel partit prop d'1 MEUR en ajuts directes quinze dies abans de la investidura de l'actual president, el republicà Joan Talarn. Aquesta pràctica ha estat detectada pel grup del Comú de Lleida, després d'haver rebut les actes de les passades juntes de govern, ja que se n'ha de donar compte al Ple ordinari que tindrà lloc dimarts. La diputada del Comú, Elena Ferre, denunciarà aquesta situació a la sessió i demanarà explicacions per justificar el criteri «d'extraordinarietat» d'aquests ajuts. Els ajuts en qüestió són a Aitona, Torrefarrera, Benavent de Segrià i Artesa de Lleida i es van atorgar mentre s'estaven ultimant les negociacions amb ERC per tancar el pacte de govern actual amb JxCat a la Diputació.\nLes Juntes de Govern on el Comú de Lleida ha detectat aquest atorgament d'ajuts directes per part d'alcaldes de JxCat que en formaven part són les de l'1 de juliol i l'extraordinària del 4 de juliol, ambdós presidides per l'aleshores alcaldessa de Tàrrega i presidenta de l'ens, Rosa Maria Perelló, que va assumir el càrrec uns mesos abans en substitució de Joan Reñé, detingut pel 'cas Boreas' de suposada corrupció a la Diputació. Les Juntes de Govern se celebren una vegada a la setmana i per tant la del 4 de juliol tenia caràcter extraordinari, l'única d'aquestes característiques durant tot el mandat.\nLes actes d'aquestes Juntes de Govern han estat enviades a tots els grups ja que el de dimarts serà el primer Ple ordinari de la legislatura i se'ls ha de donar tràmit. És en aquest punt que la diputada del Comú de Lleida té previst demanar la paraula per preguntar per aquesta pràctica, la seva legalitat i també els motius del seu caràcter extraordinari pel que fa a la sessió de la junta del 4 de juliol, ja que només hi ha informació objectiva dels ajuts a l'acta.\nLa xifra que es va destinar a ajuts directes als quatre municipis entre les dues juntes de govern puja a 960.000 euros, un total que suposa entre un 10 i un 15% del que la Diputació de Lleida reparteix en subvencions directes en tot un any.\nLes subvencions aprovades a les juntes del juliol\nEn concret, a la junta de l'1 de juliol es van atorgar ajuts directes per valor de 200.000 euros a Aitona (Segrià) per l'arranjament de l'entorn i els acabats del centre de serveis del municipi (pressupostat en 234.976,64 euros), i una altra partida de 100.000 euros més per al projecte executiu d'un tram del carrer Pare Palau (pressupostat en 152.176,72 euros). L'alcaldessa d'Aitona és Rosa Pujol i en l'anterior mandat era vicepresidenta de la Diputació de Lleida; actualment és la portaveu del grup de JxCat i vicepresidenta del Patronat de Turisme.\nA la mateixa junta de l'1 de juliol es va atorgar una subvenció de 140.000 euros a Benavent del Segrià pel cobriment lateral del pavelló poliesportiu amb un pressupost de 148.067,21 euros. L'alcalde d'aquest municipi és Toni Carré, coordinador del grup de JxCat a la Diputació durant el passat i l'actual mandat.\nD'altra banda, la junta de l'1 de juliol va aprovar una ajuda directa de 120.000 euros a l'Ajuntament de Torrefarrera per atendre les «despeses derivades de la inversió per a l'estabilització i renovació del ferm bituminós al carrer Carretera de Lleida» (obra pressupostada en 162.092,62 euros). A la Junta Extraordinària del 4 de juliol, es va aprovar una altra subvenció a Torrefarrera, en aquest cas de 200.000 euros, per a la construcció d'una sala de vetlla pressupostada en 371.819,68 euros. L'alcalde de Torrefarrera és Jordi Latorre, que en l'anterior mandat era vicepresident quart i en l'actual vicepresident primer.\nFinalment, en aquesta mateixa Junta Extraordinària del 4 de juliol es va aprovar una ajuda de 200.000 euros per a l'Ajuntament d'Artesa de Lleida, per reformar espais interiors d'un edifici municipal i per a un centre de dia per a la gent gran, en una obra pressupostada en 240.500 euros.\nEls membres de la Junta de Govern eren la presidenta de la Diputació de Lleida, Rosa Maria Perelló, la vicepresidenta primera Rosa Pujol, el vicepresident tercer, Jordi Latorre, el vicepresident quart, Eloi Bergós, el vicepresident cinquè, Enric Mir, el secretari general, Ramon Bernaus, la interventora, Teresa Torrejón, el coordinador general Josep Gabarró i el vicepresident segon, Gerard Sabarich.\nInterior podria enviar més agents a Catalunya\nEl Congrés i el Senat es dissolen i comença el compte enrere per les eleccions\nLleida JxCat Segrià


Calonge i Sant Antoni organitza la primera edició de Festport - Gidona\nLa zona esportiva de Calonge serà el punt central de la primera edició de Festport, una jornada esportiva i lúdica pensada per un públic familiar. Festport tindrà lloc el proper dissabte, 5 de juny i començarà a les 8.30 h amb una sortida en BTT de 21 quilòmetres i de dificultat mitja-alta. Les inscripcions per aquesta sortida en BTT es faran el mateix dia i tindran un preu de 10€. A les 8.45 h el Festport seguirà amb la marxa de la Vall dels Molins, un recorregut de 12 quikòmetres de dificultat mitjana. Les inscripcions per aquesta marxa també es faran el mateix dia i tindran un preu de 8€. A la mateixa hora començarà també la marxa amb mascotes, d’uns 5 quilòmetres de distància i amb dificultat baixa. El preu de les inscripcions, que es faran el mateix dia, serà de 8€. Durant tot el matí els assistents també trobaran inflables infantils a la zona esportiva.\nAl migdia les activitats seguiran amb el vermut i bingojam a les 12 h, una activitat que comptarà amb l’actuació de la Litus Bingojam Band. A partir de les 13.30 h tindrà lloc l’arrossada popular, una activitat per la que cal adquirir prèviament els tiquets al pavelló d’esports o a l’Oficina de Turisme de Sant Antoni fins al 31 de maig.\nA la tarda les activitats seguiran amb el circuit “humor amarillo”, que començarà a les 16 h, i en el que hi poden participar grups familiars de 4 persones, a un preu de 5€ per grup. La primera edició de Festport la tancarà el concert de The Others a les 19 h. El Festport està organitzat pel Club de Handbol Calonge i Sant Antoni, Club de Vela Sant Antoni, Escola de Futbol Calonge i Sant Antoni, UE Calonge, Club Judo Calonge, CF Sant Antoni, Escola d’Atletisme i compta amb la col·laboració de l’Ajuntament de Calonge i Sant Antoni.\nEl 14è Tempo de Girona comptarà amb una quarantena de propostes musicals i... FIRA DE LA GAMBA DE PALAMÓS


Sis dies sense morts a la Comunitat Valenciana en l'última setmana - À Punt\nSis dies sense morts a la Comunitat Valenciana en l'última setmana\nEl nombre de persones ingressades a l'UCI ha baixat un 33% en els últims set dies.\n07 de juny 2020 - 17:57\nLa Comunitat Valenciana acumula dos dies seguits sense cap defunció per coronavirus i sis no consecutius en l'última setmana. Així, fins ara han mort 1.444 persones. Per províncies, en són 221 a Castelló, 504 a Alacant i 719 a València.\nPel que fa a les altes, continuen augmentant cada dia. Des de diumenge passat, 700 persones s'han curat de la malaltia a la Comunitat Valenciana, 33 en l'última setmana. En total, fins ara, s'han registrat 33 altes noves, que eleven a 12.822 el total de persones curades a la Comunitat Valenciana. D'aquestes,1.563 són a les comarques de Castelló, 4.529 a les d'Alacant i 6.725 a les de València. A més, n'hi ha 5 sense assignar a cap província.\nD'altra banda, també són positives les dades de pacients ingressats i a les unitats de vigilància intensiva, que segueixen una tendència descendent. En els últims 7 dies s'ha reduït un 33% el nombre de persones a l'UCI i un 10% el nombre de persones hospitalitzades per coronavirus a la Comunitat Valenciana.\nEn aquests moments hi ha 141 pacients als hospitals, dels quals 16 necessiten cures d'UCI. Per províncies, n'hi ha 11 a Castelló (3 a l'UCI), 51 a Alacant (8 a l'UCI) i 79 a València (5 a l'UCI).\nDes d'ahir s'han detectat 14 nous casos de coronavirus a través de PCR que eleven a 11.314 el total de positius des que va començar la pandèmia. Per províncies, són 0 a Castelló (Total: 1.580), 1 a Alacant (Total: 3.934) i 13 a València (Total: 5.795). A més, hi ha 5 casos sense assignar.\nDe tots els casos positius detectats, se'n troben actius en aquests moments 2.524, és a dir, el 15% del total.\nEn aquests moments, el nombre d'altes de professionals sanitaris és de 2.238 i el nombre total de positius és de 504, mentre que la quantitat total de proves dutes a terme per a la detecció del coronavirus ha sigut de 362.733 (253.885 han sigut a través de PCR i 108.848 a través de tests ràpids).\nActualment hi ha casos positius en 57 centres (7 a la província de Castelló, 17 en la d'Alacant i 33 a la província de València), però cap cas de mort o positiu nou ni entre les persones que hi viuen ni entre les que hi treballen.\nEn aquests moments, es troben sota vigilància activa de control sanitari 28 residències a la Comunitat Valenciana: 8 a la província de Castelló, 7 a la d'Alacant i 13 a la de València.


Activitat familiar Els enigmes de la Venus.\nProposem una activitat en família que es desenvolupa a les sales de l’exposició Iluro, ciutat romanadel Museu de Mataró. Coneixerem un personatge emblemàtic del museu, la Venus romana d’Iluro, que ens conduirà per una visita plena de pistes i enigmes. La deessa Venus ens deixarà una carta al costat de la bonica escultura de marbre exposada i ens guiarà per resoldre els enigmes.\nCan Serra Museu de Mataró. C/ El Carreró, 1


No és ben bé un final, però el nom de la pastisseria era molt adequat perquè avui m'he acomiadat de L. fins a l'agost. Havíem d'anar a la millor gelateria de Cambridge, però estem a tretze graus, pluja i vent, així que hem fet petar la xerrada en una pastisseria a la vora de Boston Common (davant del Legal Seafoods) que estava al llistat del blog d'Amelia. I m'ha encantat! Us en penjo les fotos i... tinc la intenció d'escriure dea de Leeds si hi tinc internet i la feina no m'ho impedeix!\nTinc moltes ganes de veure-us!\nAquests darrers mesos Boston ha passat de ser un lloc sorprenent per a mi a ser unes persones. No cal viatjar per fer noves amistats, però quan ho fas obres els horitzons, surts de la teua zona de comoditat i t'arrisques a veure què hi ha fora. Els punts en comú poden ser un país, la condició d'estranger..., aspectes que a Catalunya perden tota raó de ser i que, si us haguéssiu trobat allí, no us hauríeu dedicat mai cap paraula. Aquestes són les persones que, quan ja no hi visqui, si encara hi són, pensaré a veure a les visites als EUA. M'agrada imaginar que a cadascun dels llocs on he viscut hi tinc algú, algú que recorda les estones que vam viure encara que passi el temps. M'agrada la gent que recorda en un món en què cada dia hi trobem oblit. He mirat als ulls de vells amics que són incapaços de recordar què ens unia o què ens va separar. Sé que cadascú funciona d'una manera diferent, que potser jo no seré capaç de recordar les faccions de l'amic que em sal…\nI l'ha escrita l'Anna Maria Villalonga!\nAhir pensava en com em sentia quan tornava a casa, després de sopar al menjador de la universitat, quan vivia a Torí. (Hi vaig viure quatre/cinc mesos q…\nAvui estava revisant uns exercicis corregits d'anglès i he topat amb una redacció en què havíem d'usar unes paraules clau sobre el temps. Evidentment, vaig dedicar-la al temps a Boston. M'ha fet gràcia rememorar-ho (la vaig escriure a l'abril) i us la copio, sobretot ara que queden menys de dos setmanes perquè vingui:\n"When I visit Catalonia next Summer, I'll tell everybody who wants to listen to me what the weather was like in Boston. How it came down from Fall to Spring. How I learned what a nor'easter is. How we were snowed in every Monday last Winter and how, eventually, I felt snowed under. Last, but not least, I got a cold before Patriot's Day and, when I went back home, it was raining cats and dogs. But, luckily enough, I haven't seen any event rained out".\nEm fa riure perquè, malgrat que tot és veritat, ho vaig viure amb molt de sentit de l'humor.\nHem tret una tovallola i ens hem instal·lat a prop del riu, just davant de la meta. Quan els xiquets han acabat de dinar, hem fet coa als camions de menjar de la banda de Cambridge i ens ha tocat el torn. No és un festival gaire mogudet, però feia bo (el sol no …\nSetmanari de l'Ebre d'avui!\nL'han publicat aquest mes a L'Estel i aquesta setmana sortirà al Setmanari de l'Ebre. Estic molt contenta de poder-ne fer difusió, sobretot mentre espero les presentacions en persona.\nApunteu-vos-en les dates, si us interessa:\n2 de juliol, Sala de Plens EMD Jesús, Sala Jordi Brull. 20h. 3 de juliol, llibreria La 2 de Viladrich, Tortosa. 10 de juliol. Biblioteca Comarcal Sebastià Arbó, Amposta. 17 de juliol, Sala Sagarra, Ateneu Barcelonès, Barcelona, 19h.\nQui sap, potser ens desvirtualitzarem en alguna presentació! Si us l'heu llegit, què en penseu? M'interessa, i molt!\nTant de parlar de balenes la setmana passada, em vaig quedar amb ganes de veure'n. Fa temps que tenia pensat anar a Cape Cod quan fes bo perquè és la zona coneguda per les balenes i s'hi pot arribar en ferri des de Boston. Però la setmana passada, quan buscava llocs on anar amb L. com a alternativa a Concord i on ella no hagués estat, vaig veure que els de Harbord Cruises, a més dels creuers que fan a les illes de Boston (com la de St. George, on hi ha una fortalesa -la que va tenir el transport gratuït per la inauguració, i no és barat-), també oferien un creuer amb personal de l'Aquari a un espai natural protegit enmig del mar en què, entre altres animals, hi ha balenes. A més, si no en veus cap, et donen un altre bitllet perquè hi tornis quan vulguis. Així que aquest migdia he agafat el vaixell. Ha estat un viatge de quatre hores (gairebé tothom ha corregut a refugirar-se dins perquè feia molt de fred a alta mar), però jo m'he quedat fora amb un alemany que hi he c…


Amics | Teatre Principal de Palma\nAmics de l`Òpera\nAmics de l’Òpera del Teatre Principal Illa de Mallorca és una associació sense ànim de lucre creada per difondre i fomentar l’òpera a l’illa de Mallorca.\nNascuda a l’entorn de les temporades líriques del Teatre Principal, cerca la major interacció amb la Fundació que regeix el Teatre, i est�� oberta a participar i col·laborar en totes les iniciatives operístiques que se desenvolupin en el nostre àmbit geogràfic.\nL’associació pretén promoure la participació ciutadana en el marc operístic i aspira a ser un referent cultural en aquesta matèria. L’Associació, centrada en tasques de divulgació i estímul, pretén dur a terme també un pla de sensibilització per apropar els joves al món de l’òpera com a mitjà de pervivència del gènere i aspira a reforçar la imatge exterior de Mallorca com a destinació d’un turisme cultural amb el suport de patrocinadors públics i privats.\nA mitjans de 2008, va néixer a Palma de Mallorca, l'associació Passione Lirica, fruit de la passió i experiència en el món de la música dels seus socis, molts d'ells vinculats al Teatre Principal de Palma. Aquesta iniciativa sense ànim de lucre, pretén formar part de les iniciatives socioculturals de qualitat de les Illes Balears. Amb aire fresc i nou, desenvolupen des dels seus inicis una intensa activitat divulgativa i productiva d'esdeveniments relacionats amb els seus fins.\nSón col·laboradors del Teatre Principal de Palma en diverses exposicions, concerts, o conferències des de la seva fundació. També col·laboren amb altres teatres, associacions i patrocinadors que dónen sempre suport al fet musical.


De noves i velles tradicions - Biblioteca Virtual\nLa tradició és definida pel diccionari de l’IEC com un “costum que ha prevalgut de generació en generació”. Cal dir, però, que tota tradició és inventada, és a dir, creada per algú i que pot transformar-se i/o desaparèixer, conforme canvien les persones i les societats, però també que se’n poden crear/adoptar de noves.\nA casa nostra tenim moltes “noves” tradicions, sovint importades, que ja formen part del conjunt de tradicions més o menys arrelades. Parlem, per exemple, de Halloween, l’Arbre de Nadal i el Pare Noel, l’Any Nou Xinès, Holi o Festa dels Colors, la Feria de Abril, El Rocío, la Festa del Xai, Oktoberfest, etc.\nTanmateix, sovint s’usa la tradició com un argument de pes per no permetre canviar o evolucionar. Això ho veiem amb la tauromàquia, que entra en conflicte amb l’animalisme; les figures de la Pubilla i l’hereu i el feminisme; etc.\nBous, toros i braus : una tauromàquia catalana / Antoni González\nCatalunya de Feria : historia fotográfica de la Feria Catalana / José María Pulido\nCatalunya serà impura o no serà / Lluís Cabrera\nDiàspores i rituals : el cicle festiu dels musulmans de Catalunya /\nÉtica animal : el cómic para el debate / Julia Kockel\nHalloween : la muerte sale de fiesta : una historia cultural de Halloween / David J. Skal\nHereus, pubilles i cabalers : el sistema d'hereu a Catalunya / Llorenç Ferrer i Alòs\nLa Invención de la tradición / Eric Hobsbawm\nLa Pubilla : una figura relegada/ Rafael Tamarit i Pelejero\nL’Abús d’animals en les festes populars: el reducte d’una cosmovisió antropocèntrica\nAltres cultures (selecció de recursos web)\nDona i tradició (monogràfic)\nPostres de festa (monogràfic)\nCreation date 02-11-2020 Last updated\t16-06-2022


El Tecnocampus incorpora tecnologia de so ATMOS al Centre de Congressos | Tecnocampus\nEl sistema de so ATMOS és el nou format de projecció de so amb que compten els cinemes més avançats, ja que permet una experiència inmersiva amb un nombre casi ilimitat d’altaveus, millorant els sistemes tradicionals anteriors com 5.1 o 7.1.\nEl Tecnocampus compta amb la primera instal·lació al Maresme en aquest format, a la seva sala Burriac, al Centre de Congressos. Amb aquest equipament tècnic es poden fer audicions i projeccions en format Atmos 13.2 i barreges amb sistema Protools en format 9.4.2, compatibles amb qualsevol sala professional.\nEl Grau en Mitjans Audiovisuals ja ha realitzat les seves primeres classes d’iniciació al so en cinema, i aviat ho veurà incorporat en diverses assignatures. Altres graus, com el de Disseny i Producció de Videojocs, podran també gaudir d’aquesta instal.lació per a proves dels estudiants sobre els seus propis treballs i sobre Playstation 4.\nAquesta instal.lació ha estat possible gràcies a la tasca del departament d’audio del Grau en Mitjans Audiovisuals, la col.laboració de Jaume Puig, consultor de Dolby Labs, l’empresa Magnetron, i també els serveis d’Infrastructures i SERMAT del Tecnocampus.\nLa Biblioteca s’integra (...) Següent\nEl RCDE Stadium acollirà (...) Anterior


Girona és l'única província catalana que perd clients d'assegurances mèdiques - Diari de Girona\nGirona és l'única província catalana que perd clients d'assegurances mèdiques\nEls usuaris privats suposen el 20,8 % de població gironina el 2011, quan un any abans eren el 22 %\ngirona | pau esparch 10.08.2012 | 02:00\nEl sector registra rècords anuals de negoci a Catalunya, amb un augment del 6 % dels ingressos. acn\nL'any 2011, coincidint amb les retallades principals a la conselleria de Salut, les assegurances privades mèdiques van augmentar en nombre de clients a tot Catalunya, menys a la província de Girona. Així, segons s'especifica en la memòria anual de l'any passat de registre de les entitats, els centres i els serveis sanitaris, a les comarques gironines els usuaris d'assegurances privades es situen en un 20,8 % sobre el total de la població a Girona. En canvi, el 2010 suposaven el 21,9%. Per tant, mentre a tot Catalunya va augmentar el nombre de clients en assegurances mèdiques privades, entre els anys 2010 i 2011, a la demarcació gironina es van reduir i es calcula que actualment, a la província, són més de 150.000 persones les qui utilitzen aquest servei d'atenció.\nA les comarques gironines, ?l'any 2011, la cartera mèdica privada es repartia entre el 79 % corresponent a entitats mercantils, i el 21 % restant que són de previsió social. D'aquesta forma, les entitats destinades a la previsió social a Girona sumen unes 30.000 persones i les mercantils superen els 120.000 clients.\nTot i la lleugera baixada gironina en el conjunt de Catalunya les assegurances mèdiques privades, que ofereixen més de quaranta entitats, van augmentar el 2011 en total un 5,9 % els seus ingressos, per a primes declarades de fins a 1.380 milions d'euros. Així, aquestes dades representen l'expansió més gran del negoci de l'últim quinquenni, i que coincideix justament l'any en què la conselleria de Salut va aplicar unes retallades pressupostàries més dràstiques en la història de la sanitat catalana.\nParal·lelament, els catalans que tenen contractat algun servei d'assegurança mèdica privada, el 2011 van créixer en 52.000 persones, fins a 1,95 milions d'assegurats que, per tant, signifiquen prop del 24 % total de la població.\nL'any 2011, caracteritzat per retallades en el sector de la salut pública en aproximadament 900 milions d'euros (en prop d'un 10 % del pressupost), va contribuir que les llistes d'espera arribessin a créixer en un 42 %, en el marc d'aquest pla de contenció pressupostària posat en marxa per la Generalitat, per reduir el dèficit.\nLes dades dels ingressos que especifica la memòria, recullen les xifres brutes del global de les primes presentades, encara que sense incloure impostos. Així, s'assenyala com una de les conclusions que el sector de les asseguradores privades mèdiques contribueix, "d'una manera molt important" a les activitats d'assistència en l'àmbit de Catalunya.\nA part, prop de 470.000 catalans van disposar al llarg de l'any passat d'una pòlissa dental específica, que va reportar al conjunt de les asseguradores uns ingressos per primes declarades de més de 26,2 milions d'euros. Per tant, les dades de 2011 representen unes 80.000 persones i 6,2 milions d'euros més que l'any 2010.


Unió Europea i cultura. S’admeten propostes | Variacions\n3 Juny 2009\t/ 0 comments\nEl paper de la cultura en la construcció europea. El tema estava ben plantejat, però en el context de la campanya electoral per a les eleccions europees no tenia gaires possibilitats d’èxit. L’Associació de Professionals de la Gestió Cultural de Catalunya ha mantingut també en aquesta contesa electoral el bon costum de forçar els partits polítics a pronunciar-se al voltant de la cultura, i els ha convocat a la Facultat d’Història de la Universitat de Barcelona per debatre sobre alguna cosa referida al títol.\nEl PP hi ha enviat Julio Añoveros, ERC Josep Maria Diéguez, el PSC Sandra Ramos, CiU Vanessa Farré i IC Pep Altayó. Tots s’han escapolit, amb major o menor estil, del tema plantejat, i s’han dedicat sobretot a apuntar mesures radicades en l’escàs marge de competències que en matèria de cultura té la UE. El més precís per certificar aquesta qüestió ha estat Diéguez, que ha assegurat que a la UE la cultura hi pesa poc o res. Farré ho ha reblat quan ha dit que el pressupost dedicat explícitament a la cultura suposa només el 0,6 per cent del pressupost total de la UE. Al final, Añoveros ha fet del defecte virtut tot assegurant que quan no es té la panxa plena hom no es pot dedicar a fer música o a pintar i que, en conseqüència, és comprensible que la prioritat siguin les polítiques socials i que el marge per a la cultura sigui petit. La concepció de la cultura que es desprèn d’aquesta darrera afirmació és trista, realment.\nHa sortit el tema de la directiva del foc i de la necessària defensa de les tradicions que fan identitat d’aquet element i han plogut crítiques als sociates al voltant de les possibiliats malbaratades d’impulsar el català com a llengua oficial a la UE. Ramos s’ha defensat explicant quines han estat, segons el seu parer, les nombroses i estupendes iniciatives del seu partit en aquest camp, malauradament fracassades, i ha assegurant que continuaran insistint per tenir més èxit en el futur. Curiosament, pràcticament tothom ha renunciat a criticar el PP sobre aquesta qüestió; no els calia, segurament, perquè les evidències fan inútil tota reflexió. Mentre el senyor Añoveros parlava de llengua tots els altres reien per sota del nas i feien que no amb el cap.\nUna vintena de persones han assistit a l’acte, i en el torn d’intervencions obertes, algú s’ha queixat del camí cap al monolingüisme anglès a la unió, algú altre ha reclamat suport a la creació d’un estatut de l’artista a nivell europeu i algú altre s’ha preguntat com era que cap dels representants dels partits no explicitava si consideraven que calia que la UE ampliés les seves competències en matèria de cultura.\nUn detall interessant: Jordi Pasqual, membre de la junta directiva de l’APGCC que ha moderat l’acte, ha disculpat l’absència del president, Joan Oller, per motius laborals. És una bona, magnífica, notícia que el president de l’associació que agrupa els gestors culturals no pugui assistir a un acte públic de l’entitat justament perquè està treballant en el seu sector professional. Durant molt de temps, les coses més simples i lògiques no ho eren tant en aquesta associació. Tornen, sembla ser, temps de normalitat institucional.\nAPGCC, Europa, polítiques


Jornada formativa Llei 11/2014: Els Drets de les Persones LGTBI, contra la Discriminació a l'Esport i Arreu, INEFC Barcelona. Institut Nacional d'Educació Física de Catalunya\nJornada formativa Llei 11/2014: ...\nJornada formativa Llei 11/2014: Els Drets de les Persones LGTBI, contra la Discriminació a l'Esport i Arreu, INEFC Barcelona\nData18.10.2018 - 18.10.2018\nLa Jornada té com objectiu formar i sensibilitzar professionals i estudiants del camp de l’activitat física, l’esport i el lleure, en relació amb els drets i deures de les persones LGTBI, d’acord amb la Llei 11/2014, del 10 d’octubre, per garantir els drets de lesbianes, gais, bisexuals, transgèneres i intersexuals i per erradicar l’homofòbia, la bifòbia i la transfòbia.\nLes persones assistents coneixeran les tasques de suport, prevenció, detecció, atenció i els protocols d´intervenció que desplega la Llei, sobre els quals la Generalitat i els ens locals tenen competències\nDijous, 18 d’octubre de 2018, de 09.00 a 12.00 hores (3 hores lectives), durant la primera setmana acadèmica. Sala d’actes INEFC Barcelona (Avinguda de l'Estadi, 14, 08038 Barcelona).\nAlumnat i personal (PAS i PDI) de l’Institut Nacional d’Educació Física, INEFC Barcelona; personal del Consell Català de l’Esport; professionals relacionats amb els àmbits de l’esport federat, escolar i universitari, el lleure i la promoció de l’activitat física; persones amb tasques de dinamització esportiva. Professionals de l’àmbit de la salut i l’activitat física. L’activitat es desenvoluparà en el marc de l’assignatura Legislació i Organització de l'esport (3r curs).\n- Introducció: La construcció social del Gènere i els estereotips sexistes\n- La Llei 11/2014, de 10 d’octubre, per garantir els drets de lesbianes, gais, bisexuals, transgèneres i intersexuals i per erradicar l’homofòbia, la bifòbia i la transfòbia:\n- Estructura i eines per al seu desplegament\n- Tipus de discriminació\n- La denúncia\n- El deure d´intervenció\n- L’esport i el lleure en la Llei 11/2014. Actuacions de la Secretaria General de l’Esport\n- L’experiència d’un esportista homosexual a l’esport d’alt nivell\nLluïsa Jiménez, responsable de l’Àrea per a la Igualtat de tracte i no-discriminació de persones LGTBI. Direcció General d’Igualtat, Departament de Treball, Afers Socials i Famílies\nSusana Villacampa, jurista de la Àrea per a la Igualtat de tracte i no-discriminació de persones LGBTI. Direcció General d´Igualtat. Departament de Treball, Afers Socials i Famílies\nBlanca Nualart, responsable en matèria de gènere i programes esportius transversals (Consell Català de l’Esport)\nAnna Vilanova, professora Sociologia de l’esport, INEFC Barcelona.\nLa inscripció és gratuïta i l’aforament limitat. Cal inscriure’s abans del 17 d’octubre de 2018 mitjançant formulari.\nL’INEFC emetrà certificat d’assistència a les persones que ho sol·licitin prèviament. Per a més informació i consultes, podeu contactar amb esportigenere@gencat.cat\nDe 9.00 h a 12.00 h Sala d'Actes INEFC Barcelona